*Pressemeddelelse - 27.02.2025*

**Verdens længste padelkamp løber af stablen i Danmark**

**Padelsporten har for alvor taget sit indtog i Danmark de seneste år. Til marts vil fire danskere forsøge at slå verdensrekorden ved at spille en padelturnering i intet mindre end 36 timer. Begivenheden finder sted i Aarhus i samarbejde med CUPRA Danmark.**

I slutningen af marts står padelspillerne Frederik Sangill, Kristian Sangill, Kim Elgaard og Lasse Bjerregaard klar til at udfordre en verdensrekord. De vil nemlig spille verdens længste padelkamp på hele 36 timers aktiv spilletid. Bag det ambitiøse rekordforsøg står CUPRA som officiel hovedpartner.

Kampen varer **39 timer**, hvoraf 36 timer vil være dedikeret til at slå den nuværende rekord, som ifølge Guiness World Records er på 31 timer, 38 minutter og 50 sekunder. Kampen finder sted hos PadelPadel Århus og starter fredag den 28. marts klokken 10.00 og varer indtil natten til søndag den 30. marts klokken 01.00.

***”Dette projekt har i mange år været en ambition for mig. Da jeg først begyndte at overveje et rekordforsøg, lød rekorden på omkring 20 timer – nu er den næsten fordoblet, og det ser jeg som en spændende udfordring. Det handler ikke kun om at slå en rekord, men om at gennemføre distancen og sætte en ny verdensrekord på næsten 40 timer. Det vil være en præstation, jeg kan være stolt af – både personligt og på vegne af hele holdet”, udtaler Frederik Sangil.***

**Et rekordforsøg med fælles værdier**

Udover at gå efter verdensrekorden er målet at udfordre grænserne for udholdenhed, ambition og viljestyrke - værdier, der går hånd i hånd med CUPRA’s brandidentitet, fortæller **Anders Rune Hansen, PR & Brand Activation Specialist hos CUPRA Danmark** og uddyber hvorfor CUPRA er så aktive i

padelsporten:

***“Padel har spillet en central rolle i CUPRA’s udvikling til at være mere end et bilmærke, og rekordforsøget er et klart udtryk for vores globale mål om at fremme sporten på alle platforme. Det kombinerer en unik dedikation og vision for padels potentiale som en sport, der fortjener en plads på den største sportslige platform og ja, på sigt en anerkendelse som en olympisk disciplin.”***

CUPRA og padel går hånd i hånd med en filosofi om at udfordre konventioner og stræbe efter det ekstraordinære. Ligesom CUPRA udfordrer bilindustrien, bringer padel en dynamisk og energisk tilgang til sportens verden. Ved at støtte padelspillere og engagere sig i sporten, understøtter CUPRA de samme værdier om præstation og passion, som både spillere og brandet står for.

Det er et naturligt samarbejde, der kombinerer CUPRA’s vision for fremtiden med padels hastigt voksende popularitet.

\_\_\_\_\_\_\_
 **CUPRA Danmark pressekontakt**
Anders Rune Hansen
Park Allé 355, 2605 DK-Brøndby
(+45) 27 28 43 24
andru@cupra.dk